## Pravilnik o izmjenama i dopunama Pravilnika o putnim ispravama za strance, vizama, graničnim propusnicama te o načinu postupanja prema strancima

### NN 10/2005 (19.1.2005.), Pravilnik o izmjenama i dopunama Pravilnika o putnim ispravama za strance, vizama, graničnim propusnicama te o načinu postupanja prema strancima

# MINISTARSTVO UNUTARNJIH POSLOVA

169

Na temelju članka 112. stavka 1. točaka 1., 2.,
4. i 5. Zakona o strancima (»Narodne novine«, broj 109/03), ministar unutarnjih
poslova donosi

## PRAVILNIK

o izmjenama i dopunama
Pravilnika o putnim ispravama za strance, vizama, graniČnim propusnicama te o
naČinu postupanja prema strancima

Članak 1.

U Pravilniku o putnim ispravama za strance,
vizama, granič­nim propusnicama te o načinu postupanja prema strancima
(»Narodne novine«, broj 202/03), članak 13. mijenja se i glasi:

»Članak 13.

Humanitarnim razlozima smatraju se:

– žurna potreba za liječenjem,

– nepredviđen događaj kod članova uže obitelji
(bolest, smrt i sl.).

Ozbiljnim profesionalnim ili osobnim razlozima
smatraju se:

– žurni poslovni posjet,

– posjet na poziv državnih tijela,

– sudjelovanje u postupcima pred državnim
tijelima,

– sudjelovanje na sportskim susretima, kulturnim
priredbama i sl.,

– promjene u
zrakoplovnom ili drugom prometu do kojih je došlo radi izmijenjene rute leta
(tehnički razlozi ili druga viša sila),

– ulazak u Republiku
Hrvatsku radi ukrcavanja posade broda na plovilo koje se nalazi u luci u
Republici Hrvatskoj ili radi iskrcavanja radi povratka u matičnu državu,

– ulazak u Republiku
Hrvatsku brodovima na kružnom putovanju u svrhu turističkog posjeta.«

Članak 2.

U članku 30. stavku 1.
riječ: »VRAĆEN« zamjenjuje se riječima: »ZABRANA ULASKA«.

Članak 3.

U članku 31. stavku 2.
iza riječi »opoziva« dodaje se riječ: »se«.

Članak 4.

U članku 39. stavku 2.
umjesto točke stavlja se zarez te se dodaju riječi: »a postupak će se provesti žurno.«.

Članak 5.

Članak 43. mijenja se i
glasi:

»Članak 43.

Prisilnim udaljenjem
smatraju se mjere i radnje koje se poduzimaju u cilju prisilnog izvršenja
obveze stranca da napusti državu.

Prisilno udaljenje u
pravilu provodi policijska uprava ili policijska postaja na čijem se području
nalazi stranac, odnosno Prihvatni centar za strance (u daljnjem tekstu:
Centar), ukoliko je stranac smješten u Centru.«.

Članak 6.

Članci 44. i 45. brišu
se.

Članak 7.

Članak 46. mijenja se i
glasi:

»Članak 46.

Tijelo koje provodi
prisilno udaljenje dužno je strancu kojeg se prisilno udaljuje osigurati nužnu
skrb.

Prisilno udaljenje
maloljetnog stranca provodit će se uz pratnju roditelja, a ukoliko je bez
pratnje roditelja nadležni Centar za socijalni skrb odredit će mu skrbnika uz čiju
pratnju će se prisilno udaljiti.

Prilikom prisilnog
udaljenja maloljetnog stranca bez pratnje roditelja vodit će se naročito računa
o njegovoj dobi i stupnju zrelosti.«.

Članak 8.

Rješenje o smještaju u
Centar donosi nadležna policijska uprava ili policijska postaja.

Članak 9.

U članku 48. stavci 2.
i 3. mijenjaju se i glase:

»Vrijeme uhićenja i
zadržavanja radi osiguranja prisilnog udaljenja uračunava se u vrijeme smještaja
u Centru.

U smještaj u Centru ne uračunava se vrijeme koje
je stranac bez odobrenja proveo izvan Centra te vrijeme koje je proveo u
zatvoru ili pritvoru.«.

  Članak 10.

U članku 49. stavku 1.
dodaju se podstavci 3. i 4. koji glase:

» – koji je nepodoban
za smještaj u Centru jer boluje od teških zaraznih ili duševnih bolesti,

– ako u Centru nema
dovoljno smještajnog kapaciteta.«.

Članak 11.

U članku 52. stavku 1.
riječi u zagradi: »(u protuvrijednosti ne većoj od 300,00 kn tjedno)« brišu se.

Stavak 2. mijenja se i
glasi:

»Tijekom boravka u
Centru strancu se može odobriti korištenje privremeno oduzetih novčanih
sredstva, a svako preuzimanje novca stranac potvrđuje potpisom.«.

Članak 12.

U članku 53. dodaje se
stavak 2. koji glasi:

»Stranca kojem nije
utvrđen identitet i koji je dao očito neistinite podatke da je maloljetan može
se smjestiti u Centar, uz stručno mišljenje nadležnog centra za socijalnu
skrb.«.

Članak 13.

Članak 58. stavak 2.
mijenja se i glasi:

»Kućnim redom kojega
donosi rukovoditelj Centra uređuju se pravila boravka u Centru, postupak
prihvata i smještaja, kretanje u Centru, raspored dnevnih aktivnosti,
sanitarno-higijenski uvjeti te druga prava i dužnosti stranaca u Centru.«.

Stavak 3. briše se.

Članak 14.

Članak 59. stavak 1.
briše se.

Članak 15.

Članak 60. mijenja se i
glasi:

»Strancu koji pokuša
bez odobrenja napustiti Centar ili se ne pridržava pravila Kućnog reda
rukovoditelj Centra može odrediti pojačani nadzor. Pod pojačanim nadzorom
smatra se izolacija u posebnoj prostoriji, ograničenje prava na posjete,
primanje paketa, slanje pisama i korištenje privremeno oduzetih novčanih
sredstava.«.

Članak 16.

U članku 61. stavku 1.
podstavku 1. riječi: »ili kada dragovoljno napusti državu« brišu se.

Članak 17.

U članku 65. stavak 2.
briše se.

Članak 18.

Ovaj Pravilnik stupa na
snagu osmoga dana od dana objave u »Narodnim novinama«.

Broj:
511-01-52-73122/3-03
Zagreb, 10. siječnja 2005.

Ministar
**Marijan Mlinarić, dr. med., v. r.**

Pravilnik, NN 10/2005-169